Vitajte v Krakove, v poľskom kráľovskom meste, ktoré ponúka viac príležitostí pre aktívne trávenie voľného času, než ktorékoľvek mesto v krajine našich severných susedov. Druhé najväčšie mesto Poľska, ktoré je dodnes strediskom kultúry a vzdelanosti, odolalo nástrahám času. Vďaka tomu sa pýši prekrásnym historickým centrom s viac než 6 tisíckami pôvodných historických budov. Vráťte sa v čase a obdivujte majestátny Wawelský hrad s Katedrálou sv. Václava, hlavné námestie s renesančnou tržnicou Sukiennice a radničnou vežou i mnoho ďalších unikátnych pamiatok.
Skvelou lokalitou pre všetkých, ktorí chcú spoznávať toto čarovné mesto, ale zároveň sa chcú vyhnúť jeho pulzujúcemu životu a dopriať si po aktívnom dni oddych v objatí zelene, je elegantný Hotel Orient. Tento štýlový hotel situovaný v tichej časti mesta Czyżyny, ponúka okrem pohodlného ubytovania v útulných izbách aj vlastné wellness centrum s vírivkou, saunou a rozmerným relaxačným bazénom. Nechajte sa zlákať volaním histórie a zažite oddych v jedinečnej atmosfére tohto čarovného mesta.